CELEX: 32012D0375
Language: fi
Date: 2012-06-22 00:00:00
Title: 2012/375/EU: Neuvoston täytäntöönpanopäätös, annettu 22 päivänä kesäkuuta 2012 , unionin Irlannille myöntämästä rahoitustuesta annetun täytäntöönpanopäätöksen 2011/77/EU muuttamisesta

13.7.2012   
            
            
               FI
            
            
               Euroopan unionin virallinen lehti
            
            
               L 182/37
            
         NEUVOSTON TÄYTÄNTÖÖNPANOPÄÄTÖS,
   annettu 22 päivänä kesäkuuta 2012,
   unionin Irlannille myöntämästä rahoitustuesta annetun täytäntöönpanopäätöksen 2011/77/EU muuttamisesta
   (2012/375/EU)
   EUROOPAN UNIONIN NEUVOSTO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon Euroopan rahoituksenvakautusmekanismin perustamisesta 11 päivänä toukokuuta 2010 annetun neuvoston asetuksen (EU) N:o 407/2010 (1) ja erityisesti sen 3 artiklan 2 kohdan,
   ottaa huomioon Euroopan komission ehdotuksen,
   sekä katsoo seuraavaa:
   
               (1)
            
            
               Neuvosto myönsi täytäntöönpanopäätöksellä 2011/77/EU (2) Irlannille tämän pyynnöstä rahoitustukea tukeakseen tiukkaa talous- ja rahoitusuudistusohjelmaa, jäljempänä ’ohjelma’, jonka tarkoituksena on palauttaa luottamus, mahdollistaa talouden paluu kestävään kasvuun ja turvata rahoitusvakaus Irlannissa, euroalueella ja unionissa.
            
         
               (2)
            
            
               Komissio on tarkastellut täytäntöönpanopäätöksen 2011/77/EU 3 artiklan 9 kohdan mukaisesti yhdessä Kansainvälisen valuuttarahasto (IMF) ja Euroopan keskuspankin (EKP) kanssa kuudennen kerran Irlannin viranomaisten edistymistä sovittujen toimenpiteiden toteutuksessa ja sovittujen toimenpiteiden tehokkuutta sekä taloudellisia ja yhteiskunnallisia vaikutuksia.
            
         
               (3)
            
            
               Irlannin viranomaiset esittivät syyskuussa 2011 parlamentille ohjelmassa edellytetyn mukaisesti lainsäädäntöä julkisen talouden pitkän aikavälin kestävyyden parantamiseksi. Parlamentti ei ollut hyväksynyt edellä mainitun kuudennen neljännesvuosittaisen tarkastelun päättymiseen mennessä eräitä suunnittelun uudistuksen osia erityisesti siltä osin, kuin on kyse julkisen sektorin palvelukseen tulevien uusien työntekijöiden eläkeoikeuksista, mukaan lukien tiettyjen virkamiesluokkien varhaiseläkeoikeuden ja eläkkeiden indeksointia kuluttajahintoihin koskeva uudelleentarkastelu sekä eläkkeiden sitominen työuran keskiansioihin ja eläkeiän sitominen kansaneläkkeen mukaiseen eläkeikään. Viranomaiset ovat sitoutuneet varmistamaan näiden säännösten hyväksymisen viimeistään vuoden 2012 lopussa.
            
         
               (4)
            
            
               Koska Euroopan pankkiviranomaisen tukemana toteutettava EU:n laajuinen stressitesti siirrettiin vuoteen 2013, katsotaan asianmukaiseksi, että kotimaisessa omistuksessa olevien irlantilaisten pankkien seuraava stressitesti siirretään vuoteen 2013. Viranomaiset ovat tuohon mennessä yksilöineet tärkeimmät valmistelevat toiminnot, joita saatetaan päätökseen vuonna 2012.
            
         
               (5)
            
            
               Irlannin viranomaiset ovat yksilöineet lisätoimenpiteitä, joita ne aikovat toteuttaa vuonna 2012 työttömyyden vähentämiseksi ja ohjelman tavoitteiden saavuttamisen tukemiseksi. Erityisesti ne aikovat toteuttaa toimenpiteitä tehostaakseen työmarkkinoidensa aktivointi- ja koulutuspolitiikkoja ja vähentääkseen kaikenlaisia sosiaalimaksuja, jotka vähentävät siihen kykenevien henkilöiden halukkuutta ottaa vastaan työpaikkoja, suojellen samalla kaikkien haavoittuvimpia ryhmiä.
            
         
               (6)
            
            
               Näiden seikkojen ja huomioiden perusteella täytäntöönpanopäätös 2011/77/EU olisi muutettava,
            
         ON HYVÄKSYNYT TÄMÄN PÄÄTÖKSEN:
   1 artikla
   Muutetaan täytäntöönpanopäätöksen 2011/77/EU 3 artikla seuraavasti:
   
               1)
            
            
               Korvataan 7 kohdan d alakohta seuraavasti:
               
                           ”d)
                        
                        
                           Hyväksyttävä lainsäädäntö, jolla kansaneläkeikä nostetaan 66 vuoteen vuonna 2014, 67 vuoteen vuonna 2021 ja 68 vuoteen vuonna 2028, jotta julkisen talouden pitkän aikavälin kestävyyttä voidaan parantaa.”
                        
                     
         
               2)
            
            
               Lisätään 8 kohtaan alakohdat seuraavasti:
               
                           ”f)
                        
                        
                           Saatettava loppuun kotimaisessa omistuksessa olevissa irlantilaisissa pankeissa seuraavat toiminnot, joiden tuloksista Irlannin viranomaiset raportoivat komissiolle, EKP:lle ja IMF:lle: i) omaisuuserien laatua koskeva riippumaton tarkastelu, jossa arvioidaan lainasalkkujen laatua kokonaisuutena ja yksitellen sekä omaisuuserien laatua todettaessa ja seurattaessa käytettyjä menettelyjä; ii) ongelmallisten luottotoimien tarkastelu, jotta voidaan arvioida pankkien ongelmallisten lainasalkkujen hoidossa, mukaan lukien maksurästien hoito ja järjestämättömien luottojen hoitamisessa ja lainatappioiden vähentämisessä sovellettavat velkajärjestelykäytännöt, toiminnalliset valmiudet ja tehokkuus; iii) tietojen eheyden validointi pankkien tietojen luotettavuuden arvioimiseksi; ja iv) tulojen kirjaamista ja uudelleeneräännyttämistä koskeva hanke nykykäytäntöjen vertaamiseksi kansainvälisiin tilinpäätösstandardeihin (IFRS) ja asiaa koskevassa sääntelyssä annettuun ohjeistukseen.
                        
                     
                           g)
                        
                        
                           Arvioitava pankkien edistymistä järjestämättömien lainojen hoidossa.
                        
                     
                           h)
                        
                        
                           Toimitettava komissiolle, EKP:lle ja IMF:lle arviointi toimista, jotka on toteutettu sellaisten työpaikkaa hakeville suoritettavien maksujen saajien osalta, jotka eivät osallistu työllistämiseen tähtäävän aktivoinnin osana järjestettäviin haastatteluihin.
                        
                     
                           i)
                        
                        
                           Saatettava loppuun useita hallinnonaloja koskeva raportti, jossa tarkastellaan mahdollisuuksia vähentää kielteisiä työllistämiskannustimia, jotka johtuvat sosiaalimaksujen rakenteesta.
                        
                     
                           j)
                        
                        
                           Hyväksyttävä lainsäädäntö, jolla uudistetaan julkisen sektorin palvelukseen tulevien uusien työntekijöiden eläkeoikeudet. Tuossa yhteydessä on tarkasteltava uudelleen tiettyjen virkamiesluokkien varhaiseläkeoikeutta ja eläkkeiden indeksointia kuluttajahintoihin. Eläkkeiden on perustuttava työuran keskiansioihin. Uusien työntekijöiden eläkeikä on sidottava kansaneläkkeen eläkeikään.”
                        
                     
         
               3)
            
            
               Lisätään kohta seuraavasti:
               ”10.   Irlannin on vuonna 2013 saatettava yhteisymmärryspöytäkirjan määräysten mukaisesti päätökseen vuoden 2011 vakavaraisuusarvioon sisällytettyjen pankkien stressitestit. Stressitesti on sovitettava yhteen Euroopan pankkiviranomaisen stressitestin kanssa, ja sen on perustuttava vuoden 2011 vakavaraisuusarvion ja vuoden 2012 rahoitustoimenpideohjelman tuloksiin. Stressitesti on tiukka, ja se perustuu jatkuvasti vankkoihin lainatappioennusteisiin ja laajaan avoimuuteen. Tulokset on julkaistava samaan aikaan kuin Euroopan pankkiviranomaisen seuraavan stressitestin tulokset.”
            
         2 artikla
   Tämä päätös on osoitettu Irlannille.
   
      Tehty Luxemburgissa 22 päivänä kesäkuuta 2012.
      
         
            Neuvoston puolesta
         
         
            Puheenjohtaja
         
         V. SHIARLY
      
   
   
      (1)  EUVL L 118, 12.5.2010, s. 1.
   
      (2)  EUVL L 30, 4.2.2011, s. 34.